Kinas sentralbank anerkjenner ikke bitcoin som valuta

En rådgiver i Kinas sentralbank mener den digitale valutaen mangler de grunnleggende egenskapene som trengs for å være en valuta.

SKEPTISK: Rådgiveren i Den kinesiske sentralbanken ser ikke positivt på fremtiden til den digitale valutaen. Vis mer byoutline Foto: Roslan Rahman AFP

Publisert: Publisert: 7. juli 2017 21:22

Rådgiveren, Sheng Songcheng, mener dette på bakgrunn av at bitcoin kun er en serie av datakoder generert av komplekse algoritmer. Han benekter derimot ikke at digitale valutaer har en teknisk verdi og er en type ressurs, skriver Reuters.

Digitale, eller virtuelle valutaer som bitcoins er ressurser, men de har ikke de grunnleggende egenskapene som trengs som valuta for å kunne takle den moderne, økonomiske utviklingens behov, sa rådgiveren i Den kinesiske sentralbanken i et intervju med et kinesisk økonomimagasin.



Kommentarene kommer etter at sentralbanken trappet opp sin gransking av landets bitcoin-markeder tidligere i år.

Må reguleres

Les også Nå åpner Norges første bitcoin-minibank

Det er nå flere land som grubler over hvordan de skal regulere og klassifisere bitcoin. Verdien i mai og juni økte betraktelig og satt rekord med å nå en verdi på rundt 3000 dollar. Kina har klassifisert valutaen som en «virtuell vare.»

– Kinesiske myndigheter burde se på mulighetene for å utstede en digital valuta via Den kinesiske sentralbanken. På den måten kan den reguleres og drives på en ordentlig måte, sier Shongcheng.

Rådgiveren sier videre at det er forventningene om at tilbudet av bitcoin vil nå sitt høydepunkt i år 2140 som gjør det vanskelig for fremtidsutsiktene. Han mener det blir vanskelig for den å bli værende et betalingsmiddel som kan møte den moderne økonomiens behov, ettersom pengetilførsel burde være relatert til økonomiske behov.

Les også Norsk selskap skal pilotteste SMS+ med Google

Les også Alibaba med storinvestering: 8,4 milliarder kroner inn i Lazada

Les også Bitcoin-prisen har hatt sitt største fall på to år

Her kan du lese mer om Bitcoin Valuta Kina Digital valuta Teknologi